לוקה מודריץ'

לוקה מודריץ' (בקרואטית: Luka Modrić; נולד ב-9 בספטמבר 1985) הוא כדורגלן קרואטי המשחק בעמדת הקשר בריאל מדריד ובנבחרת קרואטיה, בהן הוא משמש כקפטן. מודריץ' הוא שיאן ההופעות של נבחרת קרואטיה. בשנת 2018 הוביל את נבחרתו לגמר מונדיאל 2018, בו סיימה במקום השני. בשנה זו זכה בפרסים שחקן השנה של אופ"א, שחקן השנה של פיפ"א וכדור הזהב, והיה לקרואטי הראשון שזוכה בפרסים אלה. במהלך מלחמות יוגוסלביה התגוררו מודריץ' ומשפחתו בעיירה זוהין. בגיל שש נאלצו הוא ומשפחתו לברוח מן האזור שבו חיו. סבו נהרג במהלך הקרבות בזמן שמשפחתו השתכנה בבית מלון בזאדאר, כאשר אביו עדיין שירת בצבא. מודריץ' החל לשחק כדורגל תחת נסיבות קשות לפני שאביו שב משירותו הצבאי, ובאמצעות מעט הכסף שהיה למשפחה רשם אותו לאקדמיית ספורט מקומית. אחרי שהציג והוכיח את כישרונו, הוא חתם בדינמו זאגרב בשנת 2002, כאשר היה בן 17. אחרי עונה אחת בקבוצת הנוער של דינמו זאגרב, הוא הושאל בשנת 2003 לזרינסקי מוסטאר מליגת העל הבוסנית. באותה תקופת משחק הוא הציג את כישוריו המגוונים במשחקיו והוכיח את יכולתו כשחקן הרכב חשוב. כתוצאה מהופעותיו הטובות זכה בתואר שחקן השנה של הליגה הבוסנית בגיל 18 בלבד. בהמשך הקריירה שלו טען כי: "מי שמסוגל לשחק כדורגל בליגה הבוסנית, מסוגל לשחק בכל מקום", בהתייחסו לכישורים הפיזיים שהליגה דרשה. בעונה שלאחר מכן, מודריץ' הושאל שוב, הפעם לקבוצת אינטר זפרשיץ' המקומית. הוא שיחק בקבוצה עונה אחת בלבד, ועזר לה להעפיל לליגה הקרואטית הבכירה, ולזכות אישית בתואר "תקוות הכדורגל הקרואטי" לשנת 2004. בשנת 2005, הוא הוחזר לשחק בקבוצת האם שלו, דינמו זאגרב. בחזרתו לדינמו חתם על חוזה ארוך טווח עד שנת 2015. אחרי עונה ראשונה נטולת שערים, הוא הצליח לקנות את מקומו בהרכב הקבוצה, ועזר לה לזכות באליפות הליגה הקרואטית עם שבעה שערים ב-31 משחקים. באותה העונה הוא הסתגל במהירות לתפקיד השחקן עושה-משחק או לעיתים כשחקן כנף שמאלי. בעונת 2006/07 שוב זכתה דינמו באליפות לאחר שמודריץ' הגיע להישגים דומים, ואף זכה בתואר שחקן השנה של ליגת העל הקרואטית. בעונה שלאחר מכן הוביל את דינמו בניסיונה להתקדם לשלבים מתקדמים בגביע אופ"א. בשלב הפלייאוף האחרון הבקיע מודריץ' פנדל במשחק החוץ נגד אייאקס אמסטרדם ההולנדית שהסתיים בתיקו 1-1 בתום תוספת הזמן. דינמו ניצחה במשחק בתוצאה 2–3 לאחר דו-קרב של בעיטות עונשין 2–3. למרות זאת, דינמו לא הצליחה להעפיל לשום שלב מעבר לשלב הבתים של הגביע. במשחקו הביתי האחרון באצטדיון מקסימיר עבור דינמו, מודריץ' הציג תצוגת כדורגל מרהיבה, שזיכתה אותו בתשואות רבות מצד אוהדי הקבוצה. בסך הכל בתקופתו בת שש השנים בדינמו זאגרב הוא רשם 31 שערים ו-29 בישולים בשלוש העונות בהן שיחק עבור הקבוצה, בהן זכה עם הקבוצה בשלוש אליפויות רצופות. מודריץ' הסכים לתנאים שהציעה לו קבוצת הפרמייר ליג טוטנהאם הוטספר, ב-26 באפריל 2008 לאחר שקיבל אישור עבודה באנגליה. הוא היה ההחתמה הקיצית הראשונה מבין רבות, שהחתים מאמנו החדש חואנדה ראמוס, וגם היה השחקן הראשון שנרכש בקיץ בפרמייר ליג. לאחר שחתם על חוזה לשש שנים הודיעה טוטנהאם ששילמה עבורו לדינמו זאגרב 16.5 מיליון פאונד, והשוותה בכך את שיא המועדון עבור רכישת שחקן, שקבעה בקיץ שעבר לאחר שרכשה את דארן בנט מצ'רלטון אתלטיק. הופעת הבכורה שלו בטוטנהאם הייתה ב-28 ביולי 2008, במשחק קדם עונה ידידותי נגד נוריץ' סיטי. הוא שיחק מחצית אחת במשחק בו טוטנהאם ניצחה 1–5. הופעתו התחרותית הראשונה עבור טוטנהאם, הייתה בהפסד 1–2 למידלסברו, במשחק הפתיחה של טוטנהאם בפרמייר ליג לעונת 2008/09, ב-16 באוגוסט 2008. ב-27 באוגוסט 2012 חתם לחמש שנים בריאל מדריד תמורת 33 מיליון יורו. מודריץ' קיבל את חולצה מספר 19, אך כיום משחק עם החולצה שמספרה 10. בתחילת העונה היה שותף לזכייתה של הקבוצה בסופר קאפ הספרדי. ב-3 בנובמבר 2012 כבש את שערו הראשון במדי ריאל בניצחון 0–4 על סרגוסה בליגה. באותה עונה הגיע עם ריאל מדריד לחצי גמר ליגת האלופות שם הודחה על ידי בורוסיה דורטמונד הגרמנית. בעונה שלאחר מכן זכה עם הקבוצה בליגת האלופות ובגביע המלך. ב-20 באוגוסט 2014 האריך את חוזהו בריאל מדריד בארבע שנים. בעונות 2013/14, 2015/16, 2016/17, 2017/18, 2021/22 וב-2023/24 זכה עם קבוצתו ריאל מדריד בליגת האלופות. בעקבות הזכייה האחרונה הפך מודריץ, יחד עם דני קרבחאל, חברו לקבוצה, לשיאן הזכיות בליגת האלופות. ובגביע העולם למועדונים של פיפ"א ב-2016 ו-2017. בעונת 2018 זכה בפרס כדור הזהב ונהפך לקרואטי הראשון שזוכה בתואר, הוא עצר רצף של עשר שנים של שליטת כריסטיאנו רונאלדו וליונל מסי בתואר. ב-23 בנובמבר 2019 כבש ובישל שני שערים במשחקה של ריאל מדריד נגד ריאל סוסיאדד במסגרת הליגה הספרדית, במשחק זה היה מעורב לראשונה בשלושה שערים במשחק אחד. ב-17 ביולי 2024 האריך את חוזהו בריאל מדריד בשנה. מודריץ' עבר בכל נבחרות הנוער של קרואטיה, לאחר ששיחק עבור נבחרות קרואטיה עד גיל 17, 19 ו-21. הוא ערך את הופעתו הרשמית הראשונה בנבחרת קרואטיה הבכירה ב-1 במרץ 2006, בניצחון במשחק ידידות נגד ארגנטינה בבזל. מודריץ' שיחק פעמיים בטורניר הגמר של מונדיאל 2006, כאשר נכנס כמחליף במשחקים נגד יפן ואוסטרליה. לאחר מינויו של סלאבן ביליץ' לאימון הנבחרת, קיבל מודריץ' יותר קרדיט ודקות משחק בנבחרת, ותחתיו הוא כבש את שערו הראשון עבור קרואטיה בניצחון 0–2 על איטליה, במהלך משחק ידידות ב-16 באוגוסט 2006 בליבורנו. מאז הוא החל לשחק בהרכב הפותח של הנבחרת, לה תרם רבות בטורניר המוקדמות ליורו 2008, בו ניצח יחד עם נבחרתו את נבחרת אנגליה בשני המפגשים בין הנבחרות. אחרי ציפיות רבות שחזו עבור הנבחרת הקרואטית לקראת טורניר יורו 2008, מודריץ' כבש את שערה הראשון של הנבחרת בטורניר, לאחר שכבש בעיטת עונשין בדקה הרביעית, בניצחון 0–1 נגד נבחרת אוסטריה ב-8 ביוני 2008. זה היה שער הפנדל המהיר ביותר שנכבש בתולדות מפעל היורו. הוא המשיך להרשים במשחקיו בטורניר וזכה בתואר שחקן המשחק מטעם אופ"א במשחקו השני, בו ניצחה קרואטיה את אחת הפייבוריטיות לזכייה, גרמניה. במשחק רבע הגמר נגד טורקיה, מודריץ' ניצל טעות בהגנת טורקיה של השוער הטורקי הוותיק והמנוסה רושטו רצ'בר, והצליח לבשל במסירה שער לחברו לנבחרת איבן קלסניץ', שער שנתן הובלה 0–1 לקרואטיה שנכבש דקה אחת בלבד לסיום תוספת הזמן. למרות זאת, סמיח שנטורק השווה עבור טורקיה תוך שניות ספורות. המשחק הגיע לבעיטות הכרעה, ומודריץ' החטיא כאשר בעיטתו יצאה אל מחוץ למסגרת. טורקיה ניצחה בדו-קרב בעיטות העונשין 1–3. בסוף התחרות, מודריץ' נבחר לסגל נבחרת המצטיינים של הטורניר, והפך לקרואטי השני בלבד שנכלל בסגל זה בהיסטוריה (הראשון שזכה בתואר היה דאבור שוקר). מודריץ' הצטיין במונדיאל 2018 ברוסיה והוביל את נבחרתו עד לגמר, שם הפסידה 2–4 לנבחרת צרפת. מודריץ' זכה בכדור הזהב ונבחר לשחקן המצטיין של הטורניר. מודריץ' כבש שני שערים בטורניר. נכלל בסגל נבחרת קרואטיה לטורניר מונדיאל 2022, שם זכה עם נבחרתו במקום שלישי במשחק מול נבחרת מרוקו 2-1, וכן זכה לכדור הארד. נכלל בסגל נבחרת קרואטיה לטורניר יורו 2024. דינמו זאגרב ליגת העל הקרואטית (3): 2005/06, 2006/07, 2007/08 הגביע הקרואטי (2): 2006/07, 2007/08 הסופר קאפ הקרואטי (1): 2006 ריאל מדריד לה ליגה (4): 2016/17, 2019/20, 2021/22, 2023/24 הסופר קאפ הספרדי (5): 2012, 2017, 2020, 2022, 2024 גביע המלך הספרדי (2): 2013/14, 2022/23 ליגת האלופות (6): 2013/14, 2015/16, 2016/17, 2017/18, 2021/22, 2023/24 הסופר קאפ האירופי (5): 2014, 2016, 2017, 2022, 2024 אליפות העולם לקבוצות (5): 2014, 2016, 2017, 2018, 2022 נבחרת קרואטיה סגנית גביע העולם: 2018 מקום שלישי גביע העולם: 2022 כדורגלן השנה בקרואטיה: 2007, 2008, 2011, 2014, 2016, 2017, 2018, 2019, 2020, 2021, 2022, 2023 נבחרת היורו: 2008 שחקן השנה של טוטנהאם: 2010/11 נבחרת העונה של ליגת האלופות: 2013/14, 2015/16, 2016/17, 2017/18, 2020/21 נבחרת העונה בלה ליגה: 2015/16, 2021/22, 2022/23 FIFPRO World 11:‏ 2015, 2016, 2017, 2018, 2019 כדור הכסף של גביע העולם למועדונים: 2016 נבחרת השנה של אופ"א: 2016, 2017, 2018 קשר השנה של אופ"א: 2016/17, 2017/18 קבוצת השנה העולמית מטעם IFFHS:‏ 2017, 2018 כדור הזהב של גביע העולם למועדונים: 2017 כדור הזהב של גביע העולם: 2018 נבחרת הטורניר של גביע העולם: 2018 כדורגלן השנה של אופ"א: 2017/2018 שחקן השנה של פיפ"א: 2018 כדור הזהב: 2018 רגל הזהב: 2018 כדור ארד: מונדיאל 2022 מדיה וקבצים בנושא לוקה מודריץ' בוויקישיתוף לוקה מודריץ', ברשת החברתית פייסבוק לוקה מודריץ', ברשת החברתית אקס (טוויטר) לוקה מודריץ', ברשת החברתית אינסטגרם לוקה מודריץ', באתר Transfermarkt לוקה מודריץ', באתר Soccerway לוקה מודריץ', באתר BDFutbol לוקה מודריץ', באתר WorldFootball.net לוקה מודריץ', באתר National Football Teams לוקה מודריץ', באתר FootballDatabase.eu לוקה מודריץ', באתר ESPN Luka Modric Player Profile עדן גבאי, דין מוסר: לוקה מודריץ' הפך לבעל הבית של ריאל מדריד, באתר nrg‏, 26 בפברואר 2014 תומר יצחק‏, בנעלי הזהב של רונאלדו: הסיטואציה החדשה של לוקה מודריץ' בריאל, באתר וואלה, 14 בספטמבר 2018 מיכאל יוכין, ‏כנגד כל הסיכויים: מפליט צנום לכדורגלן הטוב בעולם, בעיתון מקור ראשון, 12 באוקטובר 2018 ESPN, Luka Modric wins FIFA The Best award ends Ronaldo Messi duopoly - ESPN, ESPN, ‏24 בספטמבר 2018 UEFA.com, Players with most Champions League titles: Carvajal and Modrić ahead of Cristiano Ronaldo, Benzema, Kroos | UEFA Champions League, UEFA.com, ‏2024-06-01 (באנגלית) ספורט, ynet (2024-07-17). "שיאן התארים של ריאל ממשיך: לוקה מודריץ' חתם לעונה נוספת". Ynet. נבדק ב-2024-07-18. Croatia Squad בחשבון הטוויטר הרשמי של התאחדות הכדורגל הקרואטית, 9 בנובמבר 2022 Croatia head coach Dalić presents preliminary EURO 2024 squad באתר הרשמי של פדרציית הכדורגל הקרואטית, 20 במאי 2024 (באנגלית)